cyanic-selkie/wikianc huggingface dataset:
Watchmen
The Comedian
Edward Morgan Blake ass de richtegen Numm vun deem Personnage. En ass bei senge Kolleegen awer besser bekannt als Eddie. De Comedian schafft als paramilitäreschen Agent a vertrëtt amerikanesch Wäerter. Spéider a senger Pensioun, schafft en als Diplomat. Hie gëtt als grousse Patriot vun der Regierung portraitéiert. De Comedian ass souzesoen de brutaalste Personnage vun de Watchmen an en huet guer keng Skrupel fir Mënschemassen ëmzebréngen. En ass extreem aggressiv a ka gutt mat Waffen ëmgoen. E kennt sou gutt wéi all Waffen aus der Arméi an huet der och vill vun all méiglech Zort. Dobäi kënnt datt en an enger exzellenter kierperlecher Verfassung ass a sou och e gudde Kämpfer ass. De Comedian huet ënner anerem och am Zweete Weltkrich an am Vietnam-Krich gekämpft. Am Comic gëtt de Comedian als Mäerder vum John F. Kennedy duergestallt.
Ozymandias
Adrian Alexander Veitd ass de richtegen Numm vun dësem Charakter. Hien ass och nach bekannt als Ozzy oder The World's Smartest Man. Hien huet keng speziell Superkraaft, mä ass dofir de schlauste Mënsch op der Welt. Säin Idol a Virbild ass den Alexander de Groussen. Säi Costume an säin Numm sinn och vun där historescher Figur inspiréiert. De Veitd gëtt berüümt well e seng richteg Identitéit weist an déi och vermaart. E verkeeft Figure vum Ozymandias a schreift och Bicher iwwer sech. E gëtt als intelligente Geschäftsmann portraitéiert dee vun allem op der Welt Bescheed weess. E leet awer och extreem vill Wäert op seng Moral. Dat gesäit ee well en ëmmer fir de gudden Zweck wëll kämpfen an och onschëlleg Leit rette wëll.
Nite Owl II.
Mat richtegem Numm heescht dësen Personnage Dan Dreibeirg. En ass den Nofollger vum éischten Nite Owl, dem Hollis Mason. Den Hollis ass dem Dan säi gréissten Virbild. Déi zwee hunn och privat matenee Kontakt an treffen sech och reegelméisseg. Den Nite Owl seng Fäegkeeten léien am Erfannen a Baue vun Gadgeten, Apparater an Waffen déi hien dono benotzt fir sech ze verdeedegen. Den "Owlship" ass eng Fluchmaschinne a Form vun enger Eil, mat där hie ronderëm fiert a fir Uerdnung suergt. Säin Costume an och seng Waffen sinn alleguerten vun enger Eil inspiréiert. Säi spezielle Brëll erméiglecht him, an der Nuecht bei kompletter Donkelheet ze gesinn. Den Nite Owl erënnert staark un der Batman-Figur, déi och am Haus DC Comics produzéiert gett.
Virgeschicht
Mat der Serie Before Watchmen, déi a 37 Bänn zanter 2012 publizéiert ginn, kënne sech d'Lieser e Bild iwwer d'Virgeschicht vun de Watchmen maachen. All Band handelt nämlech haaptsächlech iwwer ee vun de sechs Superhelden vun de Watchmen. Do dra gëtt gewise wéi déi eenzel Helden allkéiers zu de Watchmen gestouss sinn.
D'Virgeschicht Before Watchmen huet fir zimmlech vill Kritik gesuergt, well DC Comics se géint de Wëlle vum Moore a Gibbons verëffentlecht huet. D'Virgeschicht gouf net vum Moore geschriwwen an och net vum Gibbons gezeechent. Si hunn nämlech gesot datt Watchmen eng fäerdeg Geschicht ass, a se net sollt mat enger Virgeschicht oder engem zweeten Deel verlängert ginn. Well DC Comics trotzdeem d'Virgeschicht verëffentlecht huet, si s'an d'Kritik geroden an hunn och net vill vun der Fortsetzung verkaaft kritt. Zënterhier hu sech déi 2 Auteuren, déi mat Watchmen weltbekannt goufen, vum Verlag distanzéiert.
D'Virgeschicht gouf vum Len Wein, Michael Straczynski, Brian Azzarello an Darwyn Cooke geschriwwen a vum J. G. Jones, Adam Hughes, Lee Bermejo, Amanda Conner, Andy Kubert an Joe Kubert gezeechent. ,
Verfilmung
Et gouf e puermol versicht de Comic Watchmen ze verfilmen. All Kéiers hunn d'Auteuren missen ophale well se keng Rechter krute fir d'Comicpersonnagen ze benotzen. Réischt am Joer 2009 ass et Warner Bros. Pictures an dem Filmdirékter Zack Snyder gelongen de Film op d'lénge Wand ze bréngen. Allerdéngs ass ee grousse juristesche Sträit tëscht 20th Century Fox a Warner Bros. Pictures entstanen. 20th Century Fox wollt nämlech de Release stoppen, well se fonnt hu si hätten nach ëmmer d'Filmrechter fir Comicfiguren déi si am Joer 1988 provisoresch kruten. De Film Watchmen ass ënner dem selwechten Numm verëffentlecht gi wéi de Comic.
Karl John
De Karl John, oder Carl John gebuer de 24. Mäerz 1905 zu Köln a gestuerwen den 22. Dezember 1977 zu Gütersloh war en däitsche Schauspiller.
Jean Wagner (Foussballspiller)
De Jean Wagner, gebuer den 3. Dezember 1969, ass e fréiere lëtzebuergesche Foussballspiller.
Tëscht dem 13. Oktober 2007 am 19. November 2008 huet de Jean Wagner 7-mol fir déi lëtzebuergesch Foussballnationalekipp gespillt. Mat 38 Joer war hien den eelste Foussballspiller dee jee fir d'Foussballnationalekipp gespillt huet.
Mons Herodotus
Am Joer 1935 gouf e Krater um Äerdmound bei 23° 12' N / 49° 42' W nom griicheschen Historiker Herodot genannt. De Krater huet en Duerchmiesser vu ronn 34 km. 1976 gouf och e Moundbierg Mons Herodot genannt. Dëse steet bei 27° 30' N / 53° 00' W a weist en duerchschnëttlechen Duerchmiesser vu 5 km op.
Beloved Infidel
Beloved Infidel ass en US-amerikanesche Film vum Henry King aus dem Joer 1959 no engem Buch vun der Sheilah Graham an dem Gerold Frank.
Ëm wat geet et am Film?
D'Journalistin Sheilah Graham verléift sech an de Schrëftsteller F. Scott Fitzgerald, dee stark Problemer mam Alkohol huet…
Kierch Wanseler
D'Kierch zu Wanseler ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Wanseler gehéiert.
De Patréiner vun der Kierch ass den hellege Lukas, deem säi Fest den 18. Oktober gefeiert gëtt.
D'Kierch steet zentral an der Uertschaft an der Duerfstrooss, dem CR319.
Geschicht
Zur fréierer Par Nidderwolz huet ausser der Filialkierch vu Wanseler och nach d'Parkierch vu Wolz an d'Kapell vun Ierpeldeng gehéiert.
Juan José Medina
De Juan José Medina war President vu Paraguay vum 22. Januar 1841 bis den 9. Februar 1841, wéi e Chef war vun der Junta déi kuerz Zäit geherrscht huet.
US-Monument Péiteng
D'US-Monument zu Péiteng ass e Krichsmonument vum Sculpteur Claus Cito aus dem Joer 1946.
Pällemsonndeg
De Pällemsonndeg (lat. Dominica in Palmis de passione Domini) ass dee sechsten a leschte Sonndeg vun der chrëschtlecher Faaschtenzäit an de Sonndeg virun Ouschteren. Mam Pällemsonndeg fänkt d'Karwoch un.
US-Monument Péiteng
Et ass eng véiereckeg Sail wourop op der viischter Säit den amerikanesche Wopen aggravéiert ass, an drënner den Text: Um Sockel steet en Text, deen un den éischten Zaldot vun der US-Arméi erënnert, deen op Lëtzebuerger Buedem gefall ass: D'Monument steet op där Plaz wou den 9. September 1944 e Panzergefier M8 Greyhound ënner däitsche Beschoss geroden ass. Beim Ugrëff koum den Ënnerleitnant Hyman Josefson ëm d'Liewen, déi aner 3 GIs aus dem Gefier goufe blesséiert. Et waren dëst den 1. Klass-Zaldot Cyril J. Mayrose, de Chauffer Burt K. Magee an de Funker John H. Mitchel.
Pällemsonndeg
Kierchlech Liturgie
Den Urspronk vun der chrëschtlecher Pällemsonndegfeier geet wuel op d'Liturgie vu Jerusalem zeréck, wou een déi eenzel Elementer vum Leidenswee vum Jesus (Passioun) an eegene Fester a Riten nogestallt huet. An der laténgescher Kierch war d'liturgesch Feier vun der Pällemwei an der Pällempressioun um Pällemsonndeg zënter der zweeter Hallschent vum 9. Joerhonnert allgemeng gemiddelt. Et gëtt deen Dag och aus engem vun de synopteschen Evangelien (Markus, Matthäus, Lukas) gelies, dëst no alréimescher Liturgietraditioun.
D'Pällemwei huet viraals, ier se a ville Géigenden op de Pällemsonndeg verluecht gouf, zu den heedneschen Ouschterbräich gehéiert. Dës Bräich goufe sou deelweis vum Chrëschtentum iwwerholl. Wat och erkläert firwat de Buxus sempervirens am Lëtzebuergesche linguistesch an d'Noperschaft vu Palme geréckelt gouf.
US-Monument Péiteng
D'Finanzéierung vum Monument war e bëssen ongewéinlech, well d'Awunner Sue gesammelt hunn andeem se Kaarte mat Gedichter a Fändele verkaaft hunn. Säin Deel huet och de Sculpteur vum Monument, de Claus Cito, bäigeluecht, deen deelweis op säin Honoraire verzicht huet. D'Gréngs ëm d'Monument gouf vun der Gemeng Péiteng finanzéiert.
Gouy-Servins
Gouy-Servins ass eng franséisch Gemeng am Departement Pas-de-Calais an der Regioun Hauts-de-France.
Margot Werner
D'Margot Werner gebuer den 8. Dezember 1937 zu Salzburg a gestuerwen den 1. Juli 2012 zu München war eng éisträichesch Balletdänzerin, Schauspillerin a Chansonsängerin.
US-Monument Péiteng
D'Plaz wou d'Monument steet gouf Square Hyman Josefson genannt.
Autobunnsraschtplaz
Eng Autobunnsraschtplaz (dacks gekierzt: Raschtplaz) ass eng Serie vun Infrastrukturen déi laanscht den Autobunne si fir datt Chaufferen do raschte kënnen. Déi si mat Parkplazen ekipéiert, an hunn heiansdo och Picknicksdëscher, Poubellen, eng Spillplaz fir Kanner, Restauranten, eng Tankstell an Akafszenteren.
Pällemsonndeg
Kierchlech Liturgie
Jidderee ka sech op Pällemsonndeg (an dacks schonn um Virowend) an der Kierch e geseente Pällemstrauss mat heem huelen, fir d'Kräiz an der Wunneng domat ze rëschten, am Hoffes, domat d'Haus, bis zum nächste Joer wann en nees erneiert gëtt, viru Blëtz a Feiergefor ze schützen. Deen ale geweite Pällem vun zejoert hunn d'Bauere fréier an d'Ecke vun de Felder gestach oder vergruewen, am Hoffes datt et e gudde Karschnatz géif.
D'liturgesch Faarf vum Pällemsonndeg ass am réimesche Ritus an der uerdentlecher Form rout.
Kierch Welleschten
D'Patréinesch vun der Kierch ass d'helleg Anna, där hiert Fest de 26. Juli ass.
D'Kierch steet op der Kräizung vun der Kierchstrooss (rue de l'Église) mat der rue de la Source, der rue Sainte-Anne an der rue des Jardins.
Den 30. September 2020 gouf se als nationaalt Monument klasséiert.
Marina Berti
D'Marina Berti, gebuer als Elena Maureen Bertolini den 29. September 1924 zu London a gestuerwen den 29. Oktober 2002 zu Roum, war eng italieenesch Schauspillerin.
Si war vun 1944 bis zu sengem Doud mam italieenesche Schauspiller Claudio Gora bestuet. Si war a sou bekannte Filmer wéi  Quo Vadis (1951) vum Mervyn LeRoy,  Ben-Hur (1959) vum William Wyler a Cleopatra (1963) vum Joseph L. Mankiewicz ze gesinn.
Ellen Drew
D'Ellen Drew, gebuer als Esther Loretta Ray den 23. November 1915 zu Kansas City a gestuerwen den 3. Dezember 2003 zu Palm Desert a Kalifornien, war eng US-amerikanesch Schauspillerin.
Henri Massard (Keel)
Den Henri Massard, gebuer de 26. Abrëll 1839 zu Heeschdref a gestuerwen de 6. Februar 1890 zu Keel, war e lëtzebuergeschen Industriellen.
Den Industriellen
Den Henri Massard war Mecanicien vu Beruff. 1873 huet hien zesumme mat sengem Brudder Jean Massard (1844-1923), deen och Mecanicien war, zu Keel d'Hubertysmille kaaft an do en Atelier installéiert, wou si Buggie fir déi lëtzebuergesch an déi franséisch Eisenäerz-Minière gebaut hunn. Enn 1882 koum nach eng Géisserei bei de Konstruktiounsatelier dobäi. Nom Doud vum Henri Massard gouf säi Brudder Jean eenzege Proprietär vum Betrib.
D'Famill
Den Henri Massard, deen deemools nach zu Heeschdref gewunnt huet, huet sech den 20. Januar 1869 zu Steesel mat der Susanne (Suzanne) Schmit, déi zu Blaaschent gewunnt huet, bestuet. D'Fra war den 20. September 1844 zu Mëlleref als Duechter vum Bauer Nicolas Schmit op d'Welt komm an ass de 27. Oktober 1922 zu Keel gestuerwen. D'Koppel hat néng Kanner.
Victor Milner
De Victor Milner (och Victor Miller), gebuer de 15. Dezember 1893 zu New York City a gestuerwen den 29. Oktober 1972 zu Los Angeles, war en US-amerikanesche Kameramann. Hie krut 10 Nominéierunge fir den Academy Award, deen en 1934 fir de Film Cleopatra krut.
De Milner huet scho mat 15 Joer ugefaangen als Assistent an der Filmbranche ze schaffen. 1914 ass hien du Kameramann ginn an huet bei iwwer 130 Filmer matgeschafft. Hie war an den 30er Joren ee vun de beschte Kameramänner.
Your Name Is Justine
Your Name Is Justine (op Polnesch: Masz na imie Justine) ass e Filmdrama aus dem Joer 2005. Et ass eng polnesch-lëtzebuergesch Koproduktioun.
Ëm wat geet et am Film?
D'Mariola ass eng jonk Fra aus der polnescher Provënz. Hatt huet keng richteg Perspektiv fir d'Zukunft a wëll en neit an anert Liewen. Nodeems hatt nees mat sengem Exfrënd Arthur zesumme kënnt, versprécht hien dem Mariola eng Rees op d'Côte. Si verléiwen sech. Wéi si op Berlin fueren, wou d'Mariola denkt, datt et dem Arthur säi Papp géif kenne léieren, ass hatt begeeschtert fir e puer Wieder däitsch ze léieren. Zu Berlin komme si an enger Wunneng un, an där d'Mariola sech net wuel fillt. Hatt spiert, datt eppes net an der Rei ass. Den Arthur erzielt him, "et wier just fir déi Nuecht". Dräi vum Arthur senge Frënn kommen an d'Wunneng a ginn him Suen. Domat huet hien d'Mariola an d'Prostitutioun verkaaft. Dem Mariola säin neit Liewen huet just ugefaangen...
Filmpräisser
De Film gouf op e puer Filmfestivalle präisgekréint, dorënner 2005 um Polnesche Filmfestival an um um Weltfilmfestival vu Montréal, an 2006 um Bogota Film Festival, um Mons International Festival of Love Films an um Seville European Film Festival.
Beim 3. Lëtzebuerger Filmpräis (2007) krut de Film den Haaptpräis als beschte Lëtzebuerger Spillfilm.
Disqualifikatioun als Lëtzebuerger Oscar-Bäitrag
D'Akademie hat zwar kuerz virdrun de Critère, datt de Film an der Landessprooch misst sinn, ofgeschaaft, mä de Film gouf verworf well e Land fir seng Propositioun misst beweise kënnen, datt "kreatiivt Talent vum Land d'kënschtleresch Kontrol iwwert de Film" hat, an dat wier net de Fall gewiescht. Den Joy Hoffmann, deemolege President vum Selectiounscomité, huet seng Enttäuschung iwwer déi Entscheedung ausgedréckt a commentéiert, datt de Comité sech bewosst war, datt Your Name Is Justine e grenzwäertege Bäitrag wier, mä datt et de Film ouni Lëtzebuerg net géif gi. Lëtzebuerg hätt 75% vum Budget geliwwert. De polnesch-, däitsch an engleschsproochege Film vum Regisseur Franco de Pena, deen am Venezuela gebuer ass an a Polen lieft, ass eng Koproduktioun tëscht der Lëtzebuerger Produktiounsfirma Hemisphere Films an dem polneschen Opus Film. E spillt zu Berlin a gouf gréisstendeels zu Lëtzebuerg gedréint.
Kritik
Fränk Grotz, d'Lëtzebuerger Land: "Your Name is Justine de Franco de Pena, dénonce un phénomène qui frappe particulièrement dure la Pologne. 15 000 filles y sont piégées chaque année et vendues à des réseaux de prostitution. En se focalisant avant tout sur les premières journées de l'emprisonnement de Mariola, le réalisateur montre la violence physique et psychologique, appliquée pour rendre dociles ces filles. Tout en préservant une distance appropriée à la gravité du sujet, cette co-production entre la Pologne et le Luxembourg joue sur les espaces vides et les couleurs sombres pour illustrer cet univers glauque et impitoyable."
Messier 86
De Messier 86 (och NGC 4406 bezeechent) ass eng 8,9 mag hell lënsefërmeg Galaxis mat enger Flächenausdehnung vun 10,2' × 6,8' am Stärebild Virgo.
Stéphanie Empain
D'Stéphanie Empain, gebuer den 11. August 1983 an der Stad, ass eng lëtzebuergesch Geschäftsfra, fréier Sportlerin a Politikerin (Déi Gréng).
Messier 86
Den M86 läit am Zentrum vum Virgo-Galaxiëkoup an der Noperschaft vun der Risegalaxis M87. Fréier gouf hiren Typ an der Hubble-Sequenz mat E3 (elliptesch ofgeplatt) uginn, modern Auteure ginn awer éischter de lënsefërmegen Typ S0 un. D'Galaxis fält dynamesch am Galaxiëkoup besonnesch duerch hir héich Bloverrécklung op. D'Galaxis kënnt eiser Mëllechstrooss mat iwwer 400 km/s entgéint, wouraus sech eng Pekuliarvitess vun iwwer 1700 km/s géintiwwer dem Schwéierpunkt vum Galaxiëkoup ergëtt, eng vun de gréisste Pekuliarschvitessen am Virgo-Koup iwwerhaapt.
Stéphanie Empain
Formatioun a Carrière
D'Stéphanie Empain huet Politikwëssenschaft studéiert a mat engem Master of Arts ofgeschloss. Si huet zwee Joer laang am État-major vun der Lëtzebuerger Arméi geschafft an duerno sechs Joer laang de Regionalen Tourismusbüro Éislek geleet.
Messier 86
Den M86 gehéiert zu der sougenannter Markarjan-Ketten, enger Grupp vu Galaxien an engem Gebitt vu ronn 1,5 Grad Duerchmiesser.
Entdeckung
D'Galaxis NGC 4406 gouf den 18. Mäerz 1781 vum franséischen Astronom Charles Messier entdeckt.
Stéphanie Empain
Formatioun a Carrière
Zënter 2015 ass si Beroderin fir de Gebrauch vu stoffe Wëndele fir Bëbeeën an huet och e Geschäft mat ekologesche Produite fir Bëbeeën a Mammen.
Politesch Mandater
D'Stéphanie Empain war schonn eng Zäitche bei Déi jonk gréng aktiv a gouf, no der Demissioun vun der Françoise Folmer am Juni 2018, zesumme mam Claude Turmes als Spëtzekandidatin vun Déi Gréng am Nord-Bezierk fir d'Chamberwalen 2018 virgestallt. Si gouf net direkt an d'Chamber gewielt, ass awer ‘nogeréckelt’ nodeem de Claude Turmes an d'Regierung genannt gouf.
Sportlerin
Scho mat 6 Joer huet d'Stéphanie Empain sech fir d'Liichtathletik intresséiert a si war ënner anerem an der Spora als Sprinterin aktiv. Si huet mat 19 Joer mam Sport opgehalen, fir sech ëm hire Studium ze këmmeren.
Den 1. Dezember 2018 gouf si als nei Presidentin vun der Liichtathletiksfederatioun gewielt an huet domat d'Successioun vum Claude Haagen iwwerholl.
Franz Binsfeld
De Franz Binsfeld, gebuer de 17. Abrëll 1891 zu Wolz a gestuerwen de 5. August 1956 an der Stad Lëtzebuerg, war e lëtzebuergeschen Auteur.
Zanter 1945 war hie Member vun der Section de linguistique, d'ethnologie et d'onomastique vum Institut grand-ducale.
Jonathan Joubert
De Jonathan Joubert, gebuer den 12. September 1979 zu Metz, ass e lëtzebuergesch-franséische Foussballspiller.
Ranger 6
D'Ranger 6 war eng Raumsond vun der US-amerikanescher Raumfaartagentur NASA. Et war déi sechst Sond am Kader vum Ranger-Programm fir d'Erfuerschung vum Äerdmound an déi éischt am Block-III-Design. Well déi Sonde virdrun nëmmen en Deel vun hiren Aarbechte gemaach haten, gouf de Block-II-Design iwwerschafft. Déi wichtegst Ännerunge waren eng verbessert Konstruktioun vun de Solarzellen, d'Montage vun enger Pufferbatterie mat enger Lafzäit vun 9 Stonnen souwéi de Verzicht op d'Landekapsel mat seismologeschen Experimenter. D'Ranger 6 war 381 Kilogramm schwéier. Wéi déi fréier Missioune sollt si virum Opschlag Biller vun der Mounduewerfläch maachen an op d'Äerd senden.
Jonathan Joubert
Hien huet als Golkipp 1997–1999	beim FC Metz II gespillt, dunn vun 1999–2004 beim CS Grevenmacher an dono bis 2017 beim F91 Diddeleng. 2017 ass hie bei den FC Swift Hesper gewiesselt. Do hat hie säi 500. Match an der BGL Ligue.
Ranger 6
Missioun
D'Ranger 6 war den 30. Januar 1964 u Bord vun enger Atlas-Agena-B-Rakéit vum LC-12 vun der Cape Canaveral Air Force Station gestart. Nom Erreeche vun der Parkbunn huet d'Agena-Uewerstuf frësch gezünt an d'Ranger 6 huet Kurs op de Mound geholl. Den 2. Februar 1964, 65,5 Stonnen nom Start war d'Sond um Mound opgeschloen ouni Biller geschéckt ze hunn. Warscheinlech hat e Kuerzschluss am TV-System d'Kameraen zerstéiert.
Jonathan Joubert
Vum 3. Juni 2006 bis Oktober 2017 huet hie fir déi lëtzebuergesch Foussballnationalekipp gespillt.
Rear Window
Rear Window ("Hënnescht Fënster") ass en US-amerikanesche Spillfilm, deen 1954 vum Alfred Hitchcock no engem Dréibuch vum John Michael Hayes, baséiert op der Kuerzgeschicht It Had to Be Murder vum Krimi-Auteur Cornell Woolrich, gedréint gouf.
Ëm wat geet et am Film?
De Fotojournalist L. B. Jefferies („Jeff“) sëtzt no engem Accident mam Been am Gips doheem am Rollstull. Fir d'Zäit ze verdreiwen, kuckt hien den Noperen am Appartementshaus vis-à-vis no. Sou och dem Reesender Thorwald, deen, no engem Sträit mat senger Fra, nuets e puermol an- an ausgeet. Den Dag drop ass näischt méi vun der Fra ze gesinn. Mat Spektiv an Teleobjektiv mécht den Jeff e puer beonrouegend Observatiounen a probéiert, seng Frëndin Lisa a seng Infirmière dovun z'iwwerzeegen, den Thorwald misst seng Fra ëmbruecht hunn...
Cameo
Ongeféier an der 25. Minutt gesäit een den Hitchcock. wéi en an der Wunneng vum Komponist eng Auer opzitt.
Soss
Rear Window ass ee vun de fënnef Filmer, déi den Hitchcock fir Paramount gedréint hat. Uganks vun den 1960er Jore sinn d'Auteursrechter un hien zeréckgaangen, an all Kopien hu missen zerstéiert ginn. Sou war de Film iwwer 20 Joer sou gutt wéi néierens ze gesinn, bis 1984, nom Hitchcock sengem Doud, seng Ierwen en nees erausbruecht hunn. D'Stater Cinemathéik war eng vun deene wéinege Plaze, wou et eng Kopie gouf, a wou de Film tëscht 1976 an 1984 ze gesi war.
De lëtzebuergesche Filmmécher Jeff Desom huet 2010 ënner dem Titel Rear Window Loop d'Fimszeenen aus dem Haus vu vis-à-vis an enger eenzeger Panorama-Astellung zesummekopéiert an dat an e puer Minutte kondenséiert. Dëse Kuerzfilm gouf mat der Golden Nica 2012 andem Vimeo Remix Award 2012 ausgezeechent.
Volt Europa
Volt Europa (normalerweis gekierzt: Volt) ass eng pro-europäesch Biergerbeweegung an eng paneuropäesch Partei. Se gouf 2017 vum Andrea Venzon zesumme mam Damian Boeselager a Philippe Fontaine gegrënnt. Der Organisatioun hir Ziler sinn allgemeng europäesch a begräifen eng Rëtsch politesch Beräicher, wéi de Klimawandel, d'Migratioun, d'ekonomesch Ongläichheet, déi international Konflikter, den Terrorismus an d'Auswierkunge vun der technologescher Revolutioun op den Aarbechtsmaart.
Geschicht
Volt Europa ass den 29. Mäerz 2017 als Facebook-Säit vum Andrea Venzon, zesumme mam Colombe Cahen-Salvador gegrënnt ginn. Den Damian Boeselager ass méi spéit derbäikomm. D'Grënnung war eng Reaktioun op de Populismus dee weltwäit ëmmer méi zouhëlt a sollt eng Äntwert op de Brexit duerstellen. Am Mäerz 2018 gouf déi éischt national Federatioun mat der Parteigrënnung vu Volt Däitschland an d'Liewe geruff. Am Heemechtsland vum Mailänner Andrea Venzon huet déi italieenesch Federatioun déi meescht Memberen, ma Volt ass mëttlerweil an allen EU-Staate mat nationale Federatiounen aktiv. Den éischte Kongress vun der Beweegung gouf de 27. Mee 2018 zu Paräis organiséiert.
Volt Europa gouf de 5. Dezember 2017 als Asbl zu Lëtzebuerg ënnert dem Numm Vox Europe A.S.B.L. gegrënnt. Den 19. Juni 2018 gouf den Numm a Volt Europa A.S.B.L. geännert. Haut huet d'Organisatioun ongeféier 10.000 Memberen a méi wéi 30 europäesche Länner. Scho kuerz no der Grënnung huet Volt als gréisst europäesch Jugendpartei mat ronn 4.000 Memberen an allen EU-Länner gegollt. Den Numm Volt steet symbolesch fir nei Energie an Europa.
Volt Lëtzebuerg - Luxembourg, de Lëtzebuerger Aascht vun der Beweegung (national Parteie gi vu Volt "national chapters" genannt), gouf den 20. Dezember 2018 als Asbl gegrënnt. Wéi all Volt-Partei gëtt et och zu Lëtzebuerg keng eenzel Parteispëtzt, mä zwéi Co-Presidenten (ëmmer eng Fra an e Mann). Zu Lëtzebuerg sinn dat d'Aurélie Dap an de Michel Conter.
Politesche Programm
D'Zil vun der Beweegung ass d'Promotioun vun der Demokratie an der EU an d'Stäerkung vum europäesche Patriotismus. Volt setzt op Wichtegkeet vun enger gëeenter europäescher Stëmm an der Weltpolitik. Volt ënnerstëtzt och d'Iddi vun engem federal organiséierten Europa mat engem staarke Parlament, an deem d'Bierger zum Zentrum vun der europäescher Politik ginn.
Volt wëll mat den eenzele Lännersektioune bei den europäeschen, lokalen an nationale Walen an allen EU-Staate matmaachen. Als éischt wëll d'Beweegung bei den Europawalen am Mee 2019 untrieden. Volt Europa ass als Daachverband fir déi jeeweileg national Federatioune verantwortlech.
Politesch Aktivitéiten
D'Beweegung ass mëttlerweil an aacht europäesche Länner offiziell als Partei registréiert, och zu Lëtzebuerg. Duerch d'Ënnerschrëft vum Deputéierte Max Hahn ass Volt zu Lëtzebuerg als Partei unerkannt ginn.
D'Zil vun der Beweegung war et, fir bei de Walen 2019 mat op d'mannst 25 Deputéierten aus op d'mannst siwe verschiddenen EU-Memberstaaten an d'Europäescht Parlament eranzekommen, fir dann do eng Fraktioun grënnen ze kënnen. Si kruten awer just 1 Deputéiertemandat an Däitschland.
IC 2574
Den IC 2574 ass eng Balkespiralgalaxis am Stärebild Ursa Major, a läit ronn 13 Millioune Liichtjoer vun eiser Äerd ewech.
Si gouf de 17. Abrëll 1898 vum US-amerikaneschen Astronom Edwin Foster Coddington entdeckt.
Portes-en-Valdaine
Portes-en-Valdaine ass eng franséisch Gemeng am Departement Drôme an der Regioun Auvergne-Rhône-Alpes.
Rihanna
D'Rihanna, gebuer den 20. Februar 1988 zu Saint Michael op Barbados als Robyn Rihanna Fenty, ass eng barbadesch-US-amerikanesch R&B-Sängerin mat Aflëss aus Hip-Hop, Pop, Dance-Pop a Soca. Si huet bis elo weltwäit 25 Milliounen Albumen a 60 Millioune Singles verkaf.
Méchelskierch zu Viichten
D'Méchelskierch zu Viichten ass eng kathoulesch Kierch déi zur Par Atertdall Sainte-Claire an zu der Gemeng Viichten gehéiert.
De Patréiner vun der Kierch ass den hellege Méchel, deem säi Fest den 29. September gefeiert ginn.
Le miroir à deux faces
Le miroir à deux faces ass e franséisch-italieenesche Film vum André Cayatte aus dem Joer 1958.
Méchelskierch zu Viichten
D'Kierch steet nieft dem Gemengenhaus an der rue de l'Église, enger klenger Sakgaass déi vun der Haaptstrooss, dem CR306 fortgeet. Ronderëm d'Kierch sinn nach eng ganz Rei al Grafsteng vun deem ale Kierfecht ze gesinn.
Le miroir à deux faces
Ëm wat geet et am Film?
Duerch eng Schéinheetsoperation ännert d'Marie-José hiert Gesiicht...
CR309B
Den CR309B ass e kuerze Chemin repris am Kanton Réiden bei Ueschdref. Et ass eng Verbindungsstrooss vum CR309 mat der N27.
Den CR309B ass ronn 160 m laang.
Mons Huygens
De Mons Huygens ass den héchste Bierg um Äerdmound. 1961 gouf hien nom hollänneschen Astronom, Mathematiker a Physiker Christiaan Huygens genannt. Hie steet bei 20° 00' N / 2° 54' W an huet en Duerchmiesser vu ronn 40 km op.
Jean-Claude Strasser
De Jean-Claude Strasser, gebuer den 9. Mee 1965, ass e fréiere lëtzebuergeschen Äishockeyspiller op der Verdeedeger-Positioun. ,
Arundhati Roy
D'Arundhati Roy, gebuer de 24. November 1961 zu Shillong am Bundesstaat Meghalaya, ass eng indesch Schrëftstellerin, politesch Aktivistin a Globaliséierungskritikerin.
Bureau international des poids et mesures
De Bureau international des poids et mesures (BIPM) oder (Internationale Büro fir Moossen a Gewiichter) ass eng International Organisatioun mat der Aufgab, e weltwäit eenheetlecht an eendeitegt System vu Moossen op der Basis vum Internationalen Eenheetesystem zur Dispositioun ze stellen.
Iwwersiicht
De BIPM gouf zesumme mat der Meterkonventioun den 20. Mee 1875 gegrënnt a schafft ënner der Opsiicht vum "Internationale Kommitee fir Moossen a Gewiichter" (CIPM). De Kommitee huet säi Sëtz am 'Pavillon de Breteuil' zu Sèvres bei Paräis, Frankräich. All véier Joer ass eng Generalkonferenz fir Moossen a Gewiichter (CGPM), bei där déi zentral Uleiesse vum BIPM entscheet ginn.
Fir d'Sécherung vun der Eenheetlechkeet vum Mooss- an Eenheetesystem koordinéiert de BIPM d'Duerstellunge vun der Eenheetenormale verschiddener metrologescher Staatsinstituter („National Metrological Institute“; kuerz: NMI). D'SI-Sekonn baséiert zum Beispill op enger atomarer Naturkonstant. Weltwäit stellen ettlech Zäitinstituter d'SI-Sekonn mat Hëllef vun Atomaueren duer, de BIPM iwwerhëlt den Ofgläich vun deene Duerstellungen. Bei Eenheeten, déi duerch e kierperlecht Normal definéiert sinn (oder waren), ass de BIPM driwwer eraus fir d'Versuerge vum Referenzkierper zoustänneg, zum Beispill vum Kilogrammnormal (Urkilogramm) a Form vun engem Platin-Iridium-Zylinder, oder dem bis 1960 als Meternormal (Urmeter) benotzten Platin-Iridium-Staf.
Internationale Kommitee
Den Internationale Kommitee fir Moossen a Gewiichter (franséisch „Comité international des poids et mesures“; kuerz: CIPM) setzt sech aus 18 Persoune vu verschiddene bäigetruedene Länner zesummen. Den CIPM huet all Joer eng Sitzung am BIPM.
Generalkonferenz
D'international Generalkonferenz fir Moossen a Gewiichter (vum franséischen: „Conférence Générale des Poids et Mesures“; kuerz: CGPM) ass dat héchst Organ vun der Meterkonventioun. Si gëtt am Ofstand vu véier bis sechs Joer ofgehalen. Hir gehéieren Delegéiert vun alle Staaten un, déi d'Statutte vum Kommitee ënnerzeechent hunn. Déi éischt Sitzung war am Joer 1889. Do goufe Meter, Kilogramm a Sekonn als international Basiseenheete (vergläichbar mat häitegen SI-Eenheeten) festgeluecht.
Benny Welter
De Benny Welter, gebuer de 4. Mee 1981, ass e fréiere lëtzebuergeschen Äishockeyspiller op der Mëttelstiermer-Positioun. ,
Sains-en-Gohelle
Sains-en-Gohelle ass eng franséisch Gemeng am Departement Pas-de-Calais an der Regioun Hauts-de-France.
Ruth Belville
D'Elizabeth Ruth Belville, gebuer de 5. Mäerz 1854 zu London an och do gestuerwen de 7. Dezember 1943, war eng brittesch Entrepreneuse, där hir Déngschtleeschtung iwwer méi wéi véier Joerzéngten dora bestanen huet, déi genee Auerzäit ze verkafen.
Si hat dofir e Chronometer, dee mat der offizieller Zäit (Greenwich Mean Time) vum Royal Observatory zu Greenwich ofgeglach war, an huet deen da mat bei Abonnente geholl, déi dann hir Auer konnten no der Joffer Belville hirem Chronometer astellen. Hire Papp hat dee Service schonn 1836 agefouert. Nodeems hir Mamm dat nom Doud vum Papp eng Zäitche weidergefouert hat, huet d'Ruth Belville selwer et vun 1892 bis bis 1939 (wéi se 85 Joer al war) bedriwwen. Si war dofir zu London als d'„Greenwich Time Lady“ bekannt.
Zum Schluss hat se nach eng 40-50 Clienten.
Jos Krippes
De Jos Krippes gebuer als Joseph Krippes den 23. Mäerz 1932 zu Rouspert ass e lëtzebuergesche Lokalhistoriker an Auteur. Hien huet Artikelen a Bicher mat lokalhistoreschem Charakter geschriwwen.
Hie war vun 1961 bis 1981 Kantonalpresident a vun 1981 bis 1984 Kantonalvizepresident vun de Pompjeeën aus dem Kanton Iechternach.
Pont-de-Barret
Pont-de-Barret ass eng franséisch Gemeng am Departement Drôme an der Regioun Auvergne-Rhône-Alpes.
Le Poët-Laval
Le Poët-Laval ass eng franséisch Gemeng am Departement Drôme an der Regioun Auvergne-Rhône-Alpes.
CR317B
Den CR317B ass e Chemin repris am Kanton Wolz a geet vun der N27 bis op Dierbech, wou en zu Enn geet.
Den CR317B ass ronn 900 m laang.
Le crime de Monsieur Lange
Le crime de Monsieur Lange ass e franséische Film vum Jean Renoir aus dem Joer 1936.
L'étrange Madame X
L'étrange Madame X  ass e franséische Filmdrama vum Jean Grémillon aus dem Joer 1951.
Ëm wat geet et am Film?
Den Étienne, Aarbechter an enger Schräinerei, begéint d'Irène, dat sech als Déngschtmeedchen ausgëtt, awer a Wierklechkeet d'Fra vun engem räichen Editeur ass…
Canton de Fourmies
De  ass eng franséisch administrativ Andeelung am Arrondissement Avesnes-sur-Helpe, am Departement Nord an der Regioun Hauts-de-France.
Oasis (Film)
Oasis  ass e franséisch-däitsche Film vum Yves Allégret aus dem Joer 1955.
Ëm wat geet et am Film?
Den Vallin, e Pilot zitt sech roueg a Marokko op eng Oase zeréck awer zwou Frae loossen dat net zou...
Canton de Maubeuge
De  ass eng franséisch administrativ Andeelung am Arrondissement Avesnes-sur-Helpe, am Departement Nord an der Regioun Hauts-de-France.
Mons La Hire
De Mons La Hire ass en Inselbierg vun ongeféier 10 × 20 km am Mare Imbrium um Äerdmound. Hie gouf 1961 nom franséische Mathematiker an Astronom Gabriel-Philippe de La Hire genannt. Déi héchst Spëtzt läit op enger Héicht vu 1.500 m iwwer dem Grond.
Nëmmen e puer Kilometer nordëstlech ass den Dorsum Zirkel.
Messier 89
De Messier 89 (och als NGC 4552 bezeechent) ass eng +9,8 mag hell elliptesch Galaxis mat enger Flächegréisst vu 5,1' × 4,7' am Stärebild Virgo.
Den M89 gesäit praktesch kreesfërmeg aus an huet an der Hubble-Sequenz den Typ E0. Allerdéngs gouf an den 1990er Joren eng grouss Hüll, déi sech ongeféier 150.000 Liichtjoer no baussen erstreckt, entdeckt. Den M89 war déi éischt Galaxis, bei där eng däraarteg Ëmmantelung entdeckt gouf. Zudeem gouf eng jetaarteg Struktur entdeckt, déi drop hiweist, datt sech eng aner Galaxis am Opléisungsprozess am M89 befënnt.
Entdeckung
Die Galaxis Messier 89 gouf den 18. Mäerz 1781 vum franséischen Astronom Charles Messier entdeckt.
Félix Faure
De Félix Faure, gebuer den 30. Januar 1841 zu Paräis an och do de 16. Februar 1899 gestuerwen, war e franséische Geschäftsmann a Politiker. Hie war vun 1895 bis zu sengem Doud President vun der Drëtter Franséischer Republik.
De Faure koum aus einfache Verhältnesser, huet et awer als Proprietär vun der Handelsfirma Felix Faure & Co. zu Le Havre zu engem appréciabele Wuelstand bruecht. Den 21. August 1881 gouf hien an d'Deputéiertechamber gewielt. Méi spéit war hien am Ausseministère responsabel fir d'Kolonien an d'Marinn, éier en 1894 fir ee Joer Marinneminister gouf.
De 17. Januar 1895 gouf en, nom Récktrëtt vum Jean Casimir-Périer, als President vu Frankräich gewielt. A seng Amtszäit ass d'Affär Dreyfus gefall. Et war hien, un deen den Émile Zola säin oppene Bréif "J'accuse !", deen an der Zeitung L'Aurore publizéiert gouf, geriicht hat. De Faure war dergéint, datt dem Dreyfus säi Prozess, nodeems entlaaschtend Indizie bekannt goufen, nees opgerullt sollt ginn.
Wéi de Faure President war, koum et och zu enger Crise tëschent Frankräich an dem Vereenegte Kinnekräich. Frankräich wollt all d'Gebidder tëschent Dakar (Senegal), am Weste vun Afrika, an Dschibuti am Osten ënner seng Kontroll bréngen; d'Brite wollten awer zur selwechter Zäit all d'Gebidder tëschent Alexandria (N-Egypten) a Kapstad (Cape-Town, a S-Afrika) ënner hir Kontroll kréien. Zu Fachoda um Uewernil, wou d'Fransousen als Éischt ukomm ware, koum et bal zu engem Clash, dee séier zu engem Krich hätt kënnen ausarten. Dobäi hate béid Staate mat der Suez-Kanal-Gesellschaft scho wichteg gemeinsam Intressen an der Géigend! Fir aus där absurder Situatioun erauszekommen, a well deemools Däitschland ëmmer méi als Gefor souwuel fir Frankräich wéi fir dat Vereenegt Kinnekräich erkannt gouf (vgl.: Kolonialpolitik, Entwécklung vun der däitscher Krichsmarine, asw.), hunn d'Fransousen, déi duerch d'Proximitéit mat Däitschland méi direkt a Gefor waren, noginn, de Britten d'Prioritéit an Ueweregypten, respektiv dem Sudan iwwerlooss, an no an no, ënner dem Félix Faure sengen Nofollger, eng Allianz mat de Britten opgebaut, d'"Entente cordiale", déi am Kontext vum Éischte Weltkrich och voll zum droë koum.
Abby Ryder Fortson
D'Abby Ryder Fortson, gebuer de 14. Mäerz 2008 zu Burbank (L.A. County) am Bundesstaat Kalifornien, ass eng US-amerikanesch Filmschauspillerin.
D'Fortson gouf mat der Roll als Cassie Lang am Film Ant-Man (2015) a mat de Rollen an den Televisiounsserien Transparent (2014), The Whispers (2015) an Togetherness (2015-16) bekannt.
La gifle
La gifle ass e franséisch-italieenesche Film vum Claude Pinoteau aus dem Joer 1974.
Ëm wat geet et am Film?
D'Isabelle (Isabelle Adjani) lieft bei sengem Papp (Lino Ventura) zu Paräis. Dem Isabelle seng Mamm (Annie Girardot) lieft an England. D'Isabelle studéiert Medezin op der Uni a wëll mat sengem Frënd (Francis Perrin) zesumme wunne goen. Säi Papp ass awer dergéint. Wéi hatt du säin Examen net packt kritt et Sträit mat sengem Papp an dee gëtt em eng op de Bak…
Gemeng Luerenzweiler
D' ass eng vun den lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft vun där se och hiren Numm huet.
Geographie
Luerenzweiler läit op der Uelzecht.
Geschicht
Den 2. Oktober 1823 ass d'Gemeng Luerenzweiler an hirer Form vun haut entstanen duerch d'Fusioun vun de Gemenge Luerenzweiler an Hënsdref.
Politik
De Gemengerot vu Luerenzweiler gëtt zanter de Wale vun 2011 nom Proporzsystem gewielt. E setzt sech aus 11 Conseilleren zesummen.
De Schäfferot gëtt zanter 2011 vun enger absolutter Majoritéit vun „Är Leit“ gedroen. Buergermeeschtesch ass d'.
Interkommunal Syndikater
D'Gemeng Luerenzweiler ass Member vu follgenden interkommunale Syndikater:
Salettes (Drôme)
Salettes ass eng franséisch Gemeng am Departement Drôme an der Regioun Auvergne-Rhône-Alpes.
Grand Café (Stad Lëtzebuerg)
De Grand Café war eng Wiertschaft op der haiteger Nummer 11 vun der Plëss d'Arem an der Uewerstad vun der Stad Lëtzebuerg. Ënner dem fréieren Numm ass dunn do am Mäerz 2017 eng Brasserie nei op gemaach ginn.
Historesches
An der Zäit vun der Belle Époque war de Grand Café eng stad- a landbekannt Plaz wou d'Leit sech getraff hunn. Och duerno goung een an de Grand Café fir ze gesinn a gesinn ze ginn.
Peter Kohn
De Peter Kohn, gebuer den 19. Januar 1862 zu Gréiwemaacher an och do gestuerwen den 23. Dezember 1934, war e lëtzebuergesche Moler.
Grand Café (Stad Lëtzebuerg)
Gebai
D'Haus huet am 18. Joerhonnert dem Konschtschmadd Pierre Petit gehéiert, deen do ënner anerem de Votivaltor vun der Kathedral oder d'gosse Gelänner vum Refuge Sankt Maximin geschaf huet. Géint Enn vum 19. Joerhonnert ass d'Gebai vun der Famill Léon Schmit-Hildgen an eng Wiertschaft ëmgebaut ginn, déi den 22. Dezember 1894 Ouverture geféiert huet.
Peter Kohn
Iwwer de Peter Kohn gëtt et net vill biographesch Daten. Bei wiem hie säin éischten Zeechenunterrecht kritt huet oder ob hie sech autodidaktesch gebilt huet, ass net bekannt. Gewosst ass awer, datt hien als jonke Moler op Paräis gaangen ass, fir sech do op der Konschtakademie weiderzebilden. Säi Konschtstudium huet net laang gedauert, well hie sech finanziell net sou gutt gestan huet a well hien doheem huet misse fir seng Famill suergen. Säi Liewensënnerhalt huet hie sech als Usträicher an enger Maacher Usträicheschentreprise verdéngt. D'Molerei awer huet fir hien ëmmer eng ganz grouss Bedeitung behalen.
De Peter Kohn huet sech a senge Biller virun allem mat der Landschaft, Nature-morten an dem Portrait beschäftegt. Et ass alt emol virkomm, datt hie keng Toile méi hat, dann huet hie seng Motiver op Taartendeckele gemoolt, déi hie vun engem Frënd, dee Bäcker zu Maacher war, geschenkt krut.
Grand Café (Stad Lëtzebuerg)
Gebai
D'Gebai gouf tëscht 2015 an 2017 vum Architektebüro Tetra Kayser Associés renovéiert an ass am Mäerz 2017 erëm opgaangen.
Peter Kohn
Eent vu senge wichtegste Wierker waren d'Statioune vum Kräizwee an der Kapell um Kräizerberreg zu Gréiwemaacher. Mat der Zäit haten déi al Statiounen uerg gelidden, soudatt den neien Deche vun der Maacher Par, Nicolas Post, se wollt ersetzen. De Kiercherot huet am Joer 1886 e Concours fir nei Statiounsbiller ausgeschriwwen. Den Optrag ass un de Peter Kohn gaangen.
Hie gouf "de Rubens" genannt, an och seng Kanner a Kandskanner kruten den Hausnumm "Rubens".
Ralph Morgan
De Ralph Morgan, gebuer als Raphael Kuhner Wuppermann de 6. Juli 1883 zu New York City an och do gestuerwen den 11. Juni 1956 war en US-amerikanesche Schauspiller.
Hien huet an iwwer 100 Kinos- an TV-Filmer matgespillt.
De Schauspiller Frank Morgan ass säi Brudder.
Stanley (Falklandinselen)
Stanley ass d'Haaptstad vun de Falkland Inselen.
Frederik IX. vun Dänemark
De Frederik IX. (mam ganzen Numm Christian Frederik Franz Michael Carl Valdemar Georg, gebuer den 11. Mäerz 1899 um Schlass Sorgenfri a gestuerwen de 14. Januar 1972 zu Kopenhagen, war vun 1947 bis zu sengem Doud, 1972, Kinnek vun Dänemark.
Hie war deen eelste Jong vum spéidere Kinnek Christian X. an der Alexandrine von Mecklenburg-Schwerin.
1935 huet hie sech mat der Ingrid vu Schweden (1910–2000) bestuet. Si kruten dräi Duechteren:
Les grandes vacances
Les grandes vacances ass e franséisch-italieenesche Film vum Jean Girault aus dem Joer 1967.
Ëm wat geet et am Film?
De Charles Bosquier ass Direkter vun engem Pensionat fir Kanner vu wuelsituéierten Elteren. De Philippe, säi Jong, krut en Noexamen am Engleschen, duerfir muss hien an der Vakanz e Mount a Schottland goe fir do säin Englesch ze verbesseren. De Philippe hat awer geplangt d'Vakanz mat e puer Frënn op engem Seegelschëff ze verbréngen...
Alfred Nimax
Den  Édouard Alfred Nimax, gebuer de 14. Juli 1897, gestuerwen de 26. Oktober 1986 an der Stad Lëtzebuerg, war e lëtzebuergeschen Apdikter.
Den Alfred Nimax ass den 22. November 1919 zu Lëtzebuerg als Apdikter zougelooss ginn. Am Juli 1934 huet hien an der Stad an der Lonkecher Strooss, Nr. 5, eng Drogerie opgemaach. Wéi 1938 eng Konzessioun fir eng Apdikt an där Géigend geschaaft ginn ass, huet den Nimax déi kritt, an hien huet aus senger Drogerie déi éischt Apdikt am Quartier Märel-Belair gemaach, d'Märeler Apdikt (Merler Apotheke). Si huet sech vun 1942 un Hirsch-Apotheke genannt, en Numm, deen den Zweete Weltkrich net iwwerlieft huet. Ënner dem Numm Belairer Apdikt (Pharmacie de Belair) ass si zanter 1978 op Nummer 14 vun der Avenue du X Septembre. Nofollger vum Nimax waren den Nicolas Kettenmeyer (zirka 1968), d'Marie-Laure Franziskus (1978), de Bernard Dieschburg (1995) an de François Marx (2005).
Den Alfred Nimax war President vum Conseil d'administration vum Comptoir pharmaceutique luxembourgeois S.A. Hien huet e puer Artikelen iwwer d'Pharmaciegeschicht vu Lëtzebuerg publizéiert.
Alfred Weidenmann
Den Alfred Weidenmann, gebuer den 10. Mee 1918 oder 1916 a gestuerwen den 9. Juni 2000 zu Zürich, ass en däitsche Filmregisseur an Auteur.
Am Joer 1934 ass hie Member vun der NSDAP ginn. Duerno huet en am Propagandadepartement vun der Hitlerjugend geschafft. Vun 1939 un huet hien d'Kriegsbücherei der deutschen Jugend geleet.
Zu Berlin ass hien um Enn vum Krich a russesch Gefaangenschaft komm. No senger Entloossung huet e Bicher fir d'Jugend geschriwwen. An den 1950er Joren huet hien och erëm fir de Film geschafft.
Bekannt Filmer vum Alfred Weidenmann nom Krich si Canaris (1954), Scampolo (1957) a Buddenbrooks (1959).
Filmographie
Kino (Auswiel)
Yves Barthels
Den Yves Barthels, gebuer den 10. Oktober 1973, ass e lëtzebuergeschen Äishockeytrainer a fréieren Äishockeyspiller op de Mëttelstiermer- a Verdeedeger-Positiounen.
Den Yves Barthels huet seng Profiscarrière 1999 ugefaangen. Hie war e Spiller vun de Rapids Remich, Tornado Luxembourg, Puckers Luxembourg, an hien huet fir d'Lëtzebuergesch Äishockeynationalekipp (1999–2000, 2005–13) gespillt.
Saint-Marcel-lès-Sauzet
Saint-Marcel-lès-Sauzet ass eng franséisch Gemeng am Departement Drôme an der Regioun Auvergne-Rhône-Alpes.
Nightworld: 30 Years to Life
Ëm wat geet et am Film?
E Science-Fiction Film an deem d'Verbriecher net méi an de Prisong gestach ginn, mä ëm déi Jore méi al gemaach ginn zu deene si verurteelt goufen.
Astrobiologie
D'Astrobiologie ass eng interdisziplinär Naturwëssenschaft, déi sech mam Studium vum Urspronk, der Evolutioun, der Verdeelung an der Zukunft vum Liewen am Universum beschäftegt.
Zu der Astrobiologie gehéiert:
Zil vun deene Fuerschungen ass et, Aussoen a Schlussfolgerungen iwwer den Ursprong an d'Evolutioun vum Liewen op der Äerd a – parallel dozou – am Universum ze maachen an erauszefannen, ob an op wéi eng Aart a Weis Liewe baussenzeg vun der Äerd existéiert oder existéiere kéint.
Geschicht
Exobiologie war an der Fréizäit vun der Raumfaart de Virgängerbegrëff fir Astrobiologie. Hie bezeechent haut awer nëmmen nach en Deelberäich vun der Astrobiologie. 1959 hat d'NASA hiren éischte Exobiologie-Projet gestart, am Joer drop en Exobiologie-Programm bis schliisslech 1996 den Astrobiologie-Programm gegrënnt gouf. 1998 gouf den NASA Astrobiology Institute gegrënnt.
An den 1950er- an 1960er-Jore gouf d'Astrobiologie staark kritizéiert, z. B. als „Wëssenschaft, déi nach weise muss, datt hire Fuerschungsobjet existéiert“ (George Gaylord Simpson, 1964), oder och vum Otto von Struve, deen 1955 fonnt huet, datt „d'Zäit nach net räif“ fir d'Astrobiologie ass.
1982 huet d'International Astronomesch Unioun (IAU) eng Fuerschungskommissioun Bio-Astronomie (Divisioun III Kommissioun 51 Bio-Astronomy) gegrënnt. , ,
An den 1950er Joren huet sech den Astrophysiker Gawriil Adrijanowitsch Tichow an der fréierer Sowjetunioun mat astrobiologesche Froe befaasst. Den Tichow huet den Institut fir Astrobotanik zu Almaty geleet, dee bis 1960 existéiert huet.
Alexei Alexandrowitsch Balandin
Den Alexei Alexandrowitsch Balandin (Алексей Александрович Баландин), gebuer den 20. Dezember 1898 zu Jenisseisk a Sibirien a gestuerwen den 22. Mee 1967 zu Moskau, war e russesche Chimist. Hie war vun 1934 Chimieprofesser op der Moskauer Universitéit a Member vun der russescher Wëssenschaftsakademie vun 1946 un.
Sybille Schmitz
D'Sybille Schmitz, gebuer als Sybille Maria Christina Schmitz den 2. Dezember 1909 zu Düren, a gestuerwen den 13. Abrëll 1955 zu München, war eng däitsch Schauspillerin.
De Rainer Werner Fassbinder huet hir lescht Liewensjore fräi a sengem Film Die Sehnsucht der Veronika Voss behandelt.
Alexei Alexandrowitsch Balandin
Wëssenschaftlech Aarbecht
De Balandin huet wichteg Aarbechten am Beräich vun der Heterogener Katalys geleescht an dëst souwuel theoreetesch wéi och praktesch. Fir d'Katalys z'erklären huet hien e Modell agefouert an deem en Transitiounszoustand op der Uewerfläch vum Katalysater entsteet. Do bilt sech tëscht de Reagenzien e Komplex deen net stabil ass.
An Zesummenaarbecht mam Nikolai Selinski huet de Balandin och an der Petrochimie gefuerscht. Do huet hien eng katalytesch "Neibildung" vun Alkanen a Cycloalkanen zu aromatesche Kuelewaasserstoffer duerch Dehydrogenéierung entwéckelt.
Éierungen
De Moundkrater Balandin dréit säin Numm.
Deux hommes dans Manhattan
Deux hommes dans Manhattan ass e franséische Film vum Jean-Pierre Melville aus dem Joer 1959.
Ëm wat geet et am Film?
De franséischen UNO-Delegéierten zu New York gëtt vermësst. De Journalist Moreau an der Fotograf Delmas maache sech zu New York op d'Sich no him.Si fannen en dout bei enger vu senge Maîtressen
Erny Gillen (Resistenzler)
Den Erny (Ernest) Gillen, gebuer den 19. Mäerz 1921 zu Haler, gestuerwen den 2. Februar 2004 zu Esch-Uelzecht, war e lëtzebuergeschen Auteur a Resistenzler.
Am Abrëll 1942, an der Zäit wou Lëtzebuerg am Zweete Weltkrich ënner däitscher Besetzung war, gouf hie wéinst Resistenzaktivitéite verhaft a koum an de Prisong vu Lëtzebuerg-Gronn. Duerno gouf hien an d'SS-Sonderlager Hinzert bruecht, wou hie vun der Gestapo verhéiert gouf. Weider Statioune waren d'KZ Natzweiler-Struthof an d'KZ Dachau.
Den Erny Gillen huet am Claude Lahr sengem Dokumentarfilm Heim ins Reich als Zäitzeie matgewierkt.
Schizoid (Film)
Schizoid ass en US-amerikanesche Film vum David Paulsen aus dem Joer 1980.
Marcel Barthel
De Marcel Barthel, gebuer de 7. Oktober 1950, ass e fréiere lëtzebuergesche Foussballspiller.
Tëscht dem 27. Mäerz 1976 am 28. Februar 1978 huet de Marcel Barthel sechsmol fir déi lëtzebuergesch Foussballnationalekipp gespillt.
Barthélemy Foehr
De Barthélemy (Bartholomaeus) Foehr (Föhr), gebuer den 3. Dezember 1773 zu Iechternach an do gestuerwen de 27. Dezember 1855, war e lëtzebuergesche Gierwer, Proprietär a Gemengepolitiker.
Hie war Buergermeeschter vun Iechternach vum 10. Mäerz 1819 bis den 8. Januar 1820, a vum 2. Januar 1822 bis den 1. Januar 1823.
De Barthélemy Foehr war de Fils vum Balthasar Foehr an der Lucie Bernard(y). Am Joer 1806 huet hie sech mat der Lucie Wagener (Wagner) bestuet. D'Koppel huet op der Maartplaz, Eck Lëtzebuerger Strooss, gewunnt an hat véier Kanner:
Paul von Hindenburg
De Paul Ludwig Hans Anton von Beneckendorff und von Hindenburg, gebuer den 2. Oktober 1847 zu Posen a gestuerwen den 2. August 1934 am Gut Neudeck an Ostpreisen, war en däitsche Militär (Generolfeldmarschall) a Politiker.
Am Éischte Weltkrich stoung hie vun 1916 bis 1919 un der Spëtzt vun der Oberste Heeresleitung an huet de facto sou op eng quasi diktatoresch Manéier d'Regierungsgewalt ausgeübt.